Na temelju članka 98. Zakona o odgoju i obrazovanju u osnovnoj i srednjoj školi (Narodne novine, 87/08, 86/09, 92/10, 105/10, 90/11, 16/12, 86/12) i članka 53. Statuta Osnovne škole Lovinac Školski odbor uz prethodnu suglasnost Ličko-senjske županije,

Klasa: 602-02/12-01/91, Urbroj: 2125/1-02-12-01, od 17. prosinca 2012. godine, na sjednici održanoj dana 31. prosinca 2012. godine donio je

IZMJENE I DOPUNE STATUTA

OSNOVNE ŠKOLE LOVINAC

Članak 1.

U preambuli Statuta Osnovne škole Lovinac (Klasa: 012-03/12-01-01, Urbroj: 2125/23-01-12-01), usvojenom na sjednici Školskog odbora dana 10. svibnja 2012. godine iza riječi („NN“ br. 90/11) dodaje se „16/12 i 86/12“

Članak 2.

 Dodaje se članak 21. a koji glasi:

„Škola ima Školsko sportsko društvo. Naziv Školskog sportskog društva je „Lovinac“.

Članak 3.

Članak 29. se mijenja i glasi:

„(1) Članom Školskog odbora ne može biti imenovana osoba koja je pravomoćno osuđena na kaznu zatvora (neovisno o tome je li izrečena uvjetna ili bezuvjetna kazna) ili protiv koje se vodi postupak za neko od kaznenih djela počinjenih s namjerom protiv života i tijela, protiv slobode i prava čovjeka i građanina, protiv Republike Hrvatske, protiv vrijednosti zaštićenih međunarodnim pravom, protiv spolne slobode i spolnog ćudoređa, protiv braka, obitelji i mladeži, protiv imovine, protiv sigurnosti pravnog prometa i poslovanja, protiv pravosuđa, protiv vjerodostojnosti isprava, protiv javnog reda, protiv službene dužnosti, osim ako je nastupila rehabilitacija prema posebnom zakonu.

(2) Kandidate za članove Školskog odbora iz reda učitelja i stručnih suradnika može predložiti svaki član Učiteljskog vijeća nazočan na sjednici Učiteljskog vijeća.

(3) Kandidata za člana Školskog odbora iz reda roditelja može predložiti svaki član Vijeća roditelja nazočan na sjednici Vijeća roditelja.

(4) Svaki učitelj i stručni suradnik može sam istaknuti svoju kandidaturu.

(5) Kandidati iz stavaka 2. i 3. ovoga članka trebaju se izjasniti o prihvaćanju kandidature.“

Članak 4.

 Iza članka 59. dodaje se članak 59. a koji glasi:

„U roku osam (8) dana od sjednice Školskog odbora na kojoj su utvrđeni kandidati koji ispunjavaju uvjete natječaja za ravnatelja Škole i koji su ponude dostavili u propisanom roku, sazivaju se sjednice Učiteljskog vijeća, Vijeća roditelja i skup radnika.“

Članak 5.

Iza članka 59. a dodaje se članak 59. b koji glasi:

„(1) Sjednicu Učiteljskog vijeća vodi član Školskog odbora iz reda Učiteljskog vijeća kojeg Učiteljsko vijeće izabere za predsjedavatelja sjednice, sjednicu Vijeća roditelja vodi predsjednik Vijeća roditelja, a skup radnika član Školskog odbora izabran od radničkog vijeća odnosno skupa radnika.

(2) U slučaju nemogućnosti da osobe iz stavka 1. ovog članka vode sjednicu, Učiteljsko vijeće, Vijeće roditelja odnosno skup radnika biraju predsjedavatelja sjednice.

(3) Na sjednici Učiteljskog vijeća, Vijeća roditelja i na skupu radnika nazočne se izvješćuje o kandidatima za ravnatelja Škole koji ispunjavaju uvjete natječaja i koji su ponude dostavili u propisanom roku.

(4) Učiteljsko vijeće, Vijeće roditelja i skup radnika tajno glasuju o kandidatima za ravnatelja Škole iz stavka 3. ovog članka, a nakon završenog glasovanja donosi se pisani zaključak koji se dostavlja Školskom odboru.

(5) Glasovanje je pravovaljano ako mu je pristupila najmanje natpolovična većina članova Učiteljskog vijeća, Vijeća roditelja te skupa radnika.

Zaključci tijela iz stavka 4. ovog članka obvezuje članove Školskog odbora koje ih je imenovalo u Školski odbor.“

Članak 6.

Iza članka 59. b dodaje se članak 59. c koji glasi:

„(1) Na sjednici Učiteljskog vijeća, Vijeća roditelja i skupu radnika bira se izborno povjerenstvo koje će voditi postupak glasovanja i zapisnik o izborima.

Izborno povjerenstvo ima predsjednika i dva (2) člana.

Članom izbornog povjerenstva ne može biti osoba koja je kandidat za ravnatelja Škole.

(2) Izborno povjerenstvo abecednim redom utvrđuje izbornu listu kandidata za ravnatelja koji udovoljavaju uvjetima natječaja i koji su ponude dostavili u roku.

(3) Glasački listići izrađuju se abecednim redom i ovjeravaju pečatom Škole, a broj glasačkih listića mora biti jednak broju članova nazočnih na sjednici na kojoj se provodi glasovanje.

(4) Svaki član nazočan na sjednici Učiteljskog vijeća, Vijeća roditelja i skupu radnika glasuju na način da na glasačkom listiću zaokruži redni broj ispred prezimena kandidata za kojeg glasuje.

Svaki drugačiji način glasovanja smatra se nevažećim glasačkim listićem.“

Članak 7.

Iza članka 59. c dodaje se članak 59. d koji glasi:

„(1) Nakon obavljenog glasovanja izborno povjerenstvo prebrojava glasove s važećih glasačkih listića i sastavlja listu kandidata za ravnatelja Škole prema broju dobivenih glasova.

(2) U slučaju da dva ili više kandidata za ravnatelja Škole dobije isti broj glasova, glasovanje se ponavlja između svih kandidata dok ne bude izabran kandidat s najvećim brojem glasova.

(3) Glasovanje se može ponoviti i i u slučaju ako Učiteljsko vijeće, Vijeće roditelja ili skup radnika raspolažu dokazima da je tijekom izbora bilo propusta koji su utjecali na rezultate glasovanja.

(4) Na temelju utvrđenih glasovanja donose se zaključci iz članka 59. b stavka 4. ovog Statuta.“

Članak 8.

U članku 60. stavak 1. se mijenja koji glasi:

„(1) Nakon primitka zaključka o stajalištu Učiteljskog vijeća, Vijeća roditelja i skupa radnika glede pojedinog kandidata Školski odbor obavlja izbor ravnatelja između kandidata prijavljenih na natječaj za ravnatelja, za koje je utvrdio da ispunjavaju propisane uvjete. Za ravnatelja je izabran kandidat koji je dobio većinu glasova svih članova Školskog odbora.“ Za izabranog kandidata Škola dostavlja obrazloženi zahtjev nadležnom Ministru za dobivanje suglasnosti. Kada Škola dobije suglasnost za izabranog kandidata ili kada istekne zakonski rok za davanje suglasnosti, Školski odbor u roku do 15 dana donosi odluku o imenovanju ravnatelja. Odluku o imenovanju ravnatelja Školski odbor donosi javnim glasovanjem u skladu s člankom 59. stavkom 2. ovoga Statuta.“

Članak 9.

 U članku 66. mijenja se alineja 21. koja glasi:

„-sklapa i otkazuje ugovore o radu radnicima Škole kada je zbog obavljanja poslova koji ne trpe odgodu potrebno zaposliti osobu na vrijeme do 15 dana i uz prethodnu suglasnost Školskog odbora, a sukladno članku 114. Zakona o odgoju i obrazovanju u osnovnoj i srednjoj školi poduzima mjere propisane zakonom prema radnicima zbog neizvršavanja poslova ili kršenja obveza iz radnog odnosa.“

Članak 10.

U članku 77. stavak 3. se mijenja koji glasi:

„(3) Iznimno se može zasnovati radni odnos s tajnikom Škole bez natječaja na određeno vrijeme kada je zbog obavljanja poslova koji ne trpe odgodu potrebno zaposliti osobu na vrijeme od 15 dana, a od 16. dana uz prethodnu suglasnost Školskog odbora bez natječaja na određeno vrijeme, do zasnivanja radnog odnosa na temelju natječaja ili na drugi propisani način, ali ne dulje od 60 dana računajući od prvog dana trajanja tog radnog odnosa.“

Članak 11.

 U članku 79. stavak 2. iza alineje 8. dodaju se alineje 9. i 10. koje glase:

„-predlaže svog predstavnika u Školski odbor

-glasuje o kandidatu za ravnatelja Škole sukladno odredbama članka 59. b stavka 4.

 Dosadašnja alineja 9. postaje alineja 11.“

Članak 12.

U članku 91. dodaje se stavak 3. koji glasi:

„(3) U slučaju prelaska učenika iz druge osnovne škole Škola je dužna omogućiti učeniku učenje stranog jezika koji mu je prvi strani jezik, a ako se taj jezik ne uči u školi, obvezna je učeniku omogućiti pohađanje tog stranog jezika u drugoj školi.

Ako učenik pohađa strani jezik u drugoj osnovnoj školi, ta je škola dužna osnovnoj školi u koju je učenik upisan dostaviti zaključnu ocjenu radi upisa u pedagošku dokumentaciju.

Uvjete i način pohađanja nastave stranog jezika u drugoj osnovnoj školi utvrđuje Škola uz suglasnost Ureda državne uprave u Ličko-senjskoj županiji.“

Članak 13.

U članku 98. stavku 3. brišu se riječi:

„polugodišta i“

Članak 14.

U članku 101. stavak 1. briše se. Stavci 2., 3., 4., 5. i 6. postaju stavci 1., 2., 3., 4. i 5.

Članak 15.

 U članku 163. iza alineje 7. dodaje se alineja 8. koja glasi:

„-glasuje o kandidatu za ravnatelja Škole sukladno odredbama članka 59. b stavka 4.

 Dosadašnja alineja 8. postaje alineja 9.“

 Predsjednik Školskog odbora:

 Vlatko Duvnjak

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ove izmjene i dopune Statuta objavljene su na oglasnoj ploči Škole 31. prosinca

2012. godine, a stupile su na snagu 07. prosinca 2013. godine.

Klasa: 012-03/12-01-02

Urbroj: 2125/23-12-03

Lovinac, 31. prosinca 2012. godine

 Ravnateljica:

 Marijana Štimac

 \_\_\_\_\_\_\_\_\_\_\_\_\_\_\_\_